CELEX: 32017R0068
Language: da
Date: 2017-01-09 00:00:00
Title: Kommissionens gennemførelsesforordning (EU) 2017/68 af 9. januar 2017 om ændring af forordning (EF) nr. 121/2008 om en analysemetode til bestemmelse af stivelsesindholdet i tilberedninger af den art, der anvendes som dyrefoder (KN-kode 2309)

13.1.2017   
            
            
               DA
            
            
               Den Europæiske Unions Tidende
            
            
               L 9/4
            
         KOMMISSIONENS GENNEMFØRELSESFORORDNING (EU) 2017/68
   af 9. januar 2017
   om ændring af forordning (EF) nr. 121/2008 om en analysemetode til bestemmelse af stivelsesindholdet i tilberedninger af den art, der anvendes som dyrefoder (KN-kode 2309)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
   ud fra følgende betragtninger:
   
               (1)
            
            
               Tarifering af tilberedninger af den art, der anvendes som dyrefoder, i underpositionerne under position 2309 i den kombinerede nomenklatur, der er knyttet som bilag til Rådets forordning (EØF) nr. 2658/87 (2), er fastsat på grundlag af produktets indhold af stivelse.
            
         
               (2)
            
            
               Med henblik på denne tarifering er det i Kommissionens forordning (EF) nr. 121/2008 (3) fastsat, at der anvendes en enzymatisk analysemetode til bestemmelse af stivelsesindholdet i visse tilberedninger.
            
         
               (3)
            
            
               Hvis der forekommer sojaprodukter i disse tilberedninger, kan deres indhold af stivelse konstateres efter den polarimetriske metode eller den enzymatiske analysemetode. Afhængigt af hvilken metode der anvendes, opnås der vidt forskellige resultater, og den polarimetriske metode har vist sig uegnet til bestemmelse af stivelsesindholdet i tilberedninger med sojaprodukter, da den giver unøjagtige resultater.
            
         
               (4)
            
            
               Sojaprodukter bør derfor tilføjes til listen over fodermidler i artikel 1 i forordning (EF) nr. 121/2008, for hvilke stivelsesindholdet i tilberedningen skal bestemmes ved den enzymatiske analysemetode for at klarlægge, hvilken metode der skal anvendes af toldmyndighederne, og dermed sikre en ensartet klassificering i medlemsstaterne.
            
         
               (5)
            
            
               Artikel 1 i forordning (EF) nr. 121/2008 bør derfor ændres.
            
         
               (6)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   I artikel 1 i forordning (EF) nr. 121/2008 tilføjes følgende litra:
   
      
                  »k)
               
               
                  sojaprodukter.«
               
            
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. januar 2017.
      
         
            På Kommissionens vegne
         
         
            For formanden
         
         Stephen QUEST
         
            Generaldirektør
         
         
            Generaldirektoratet for Beskatning og Toldunion
         
      
   
   
      (1)  EUT L 269 af 10.10.2013, s. 1.
   
      (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).
   
      (3)  Kommissionens forordning (EF) nr. 121/2008 af 11. februar 2008 om en analysemetode til bestemmelse af stivelsesindholdet i tilberedninger af den art, der anvendes som dyrefoder (KN-kode 2309) (EUT L 37 af 12.2.2008, s. 3).